CELEX: 62014CN0594
Language: hu
Date: 2014-12-22 00:00:00
Title: C-594/14. sz. ügy: A Bundesgerichtshof (Németország) által 2014. december 22-én benyújtott előzetes döntéshozatal iránti kérelem – Simona Kornhaas kontra a Kornhaas Montage und Dienstleistungen Ltd vagyonfelügyelőjeként eljáró Thomas Dithmar

20.4.2015   
            
            
               HU
            
            
               Az Európai Unió Hivatalos Lapja
            
            
               C 127/7
            
         A Bundesgerichtshof (Németország) által 2014. december 22-én benyújtott előzetes döntéshozatal iránti kérelem – Simona Kornhaas kontra a Kornhaas Montage und Dienstleistungen Ltd vagyonfelügyelőjeként eljáró Thomas Dithmar
   (C-594/14. sz. ügy)
   (2015/C 127/11)
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Felperes: Simona Kornhaas
   
      Alperes: a Kornhaas Montage und Dienstleistungen Ltd vagyonfelügyelőjeként eljáró Thomas Dithmar
   
      Az előzetes döntéshozatalra előterjesztett kérdések
   
   
               a)
            
            
               Az 1346/2000 rendelet (1) 4. cikkének (1) bekezdése alapján a fizetésképtelenségre vonatkozó német jog alkalmazandó-e a valamely német bíróság előtt indított olyan keresetre, amellyel a vagyonfelügyelő valamely, Németországban az 1346/2000 rendelet 3. cikkének (1) bekezdése alapján fizetésképtelenségi eljárás alatt álló angol vagy walesi jog szerinti private company limited by shares igazgatójától azon kifizetések megtérítését követeli, amelyeket az igazgató a fizetésképtelenségi eljárás megindítása előtt, de a fizetésképtelenség bekövetkezte után hajtott végre?
            
         
               b)
            
            
               Sérti-e az előzőekben ismertetett jellegű kereset az EUMSZ 49. cikk és az EUMSZ 54. cikk szerinti letelepedési szabadságot?
            
         
      (1)  A fizetésképtelenségi eljárásról szóló, 2000. május 29-i 1346/2000/EK tanácsi rendelet (HL L 160., 1. o.; magyar nyelvű különkiadás 19. fejezet, 1. kötet, 191. o.).